అతి శైత్యము, అతివృష్టిల కారణంగా బ్రిటను, ఐర్లాండుల్లో పంటలు దెబ్బతిన్నాయి. వేల్స్‌లోని కుటుంబాలు భిక్షాటన చేస్తూ సుదూర ప్రాంతాలకు వెళ్ళాయి. ఉత్తర, వాయవ్య ఐర్లాండులో కరువు పరిస్థితులు ఏర్పడ్డాయి. జర్మనీలో పరిస్థితులు మరీ విషమించాయి. ఆహార ధరలు పెరిగిపోయాయి. ఆ పరిస్థితులకు కారణమేంటో తెలియని ప్రజలు ధాన్యపు మార్కెట్ల వద్ద, బేకరీల వద్దా నిరసనలు చేసారు. అనేక ఐరోపా నగరాల్లో దోపిడీలు, అల్లర్లు, దహనాలూ చెలరేగాయి. 19 వ శతాబ్ది ఐరోపాలో అది అతిపెద్ద కరువు.

ఈ ఘటన ప్రభావాలు విస్తృతంగా ఉన్నాయి. శీతాకాలం తరవాత కూడా కొనసాగాయి. 1816, 1817 వేసవిలో పశ్చిమ స్విట్జర్లాండులో ఎంత చల్లగా ఉండేదంటే, గీట్రో గ్లేసియరు అడుగున ఒక మంచు డ్యాము ఏర్పడింది. 1818 జూన్‌లో అది కూలి విపత్తుకు దారితీసింది.

బయటి లింకులు
ఐరోపా
ఆసియా
వివరణ